Wana uri hu khou itea mini Phalamenndeni. Izwi zwi katela mafhungo a uri ndi Komiti dzifhio dzi re na miṱangano na zwine dza khou rera, ndi mafhungo afhio ane Nnḓu dza Phalamennde dza khou a dzeula. U bvela phana na u dzhenelela kha sekithara iyi hu o fulufhedzisa fhedzi arali ri nga fhelisa muhumbulo u si wone wa uri zwa vhulimi zwi vhonala nga u bindula ha fhasi, zwikolodo, thaidzo dza tsireledzo, u vha na ndavha ha vharengi kha u tsireledzea ha zwiiwa, mafhungo a zwa milayo, na tshanduko ine ya khou ongolowa - nahone kha sekithara ine vhathu a vha fulufheli nahone a vha ihudzi ngayo. Vhulimi hu tou nga ho tou bebelwa kana hu tou pfi ndi ha vho mugede ngauri ho andesa vhukati ha Mavhuru vha vhanna nahone ho andesa tshutshedzo yo fhiraho mpimo, u sa vhiwa na ndavha kana u sa londwa vhukati ha vhalimi vho no bvelaho phana vha re hone. Tshiwe tshithu tshine tsha vha hone kha zwa vhulimi na vhufuwi ndi vhutendatenda ha uri vhathu vhatswu vha nga si kone kana u vha zwiwe zwithu nga nnani ha u dzula vhe kha matshilele e vha a owela a u vha vhalimi-vhafuwi vhane vha khou shaya. Zwohe hezwi zwi nga shanduka arali kuvhonele kwa zwithu nga ha vhulimi kwa shanduka kwa imelwa nga tshiga tshi sumbedzaho vhutshilo, u bvelela na u imela zwa vhulimi hune ha ambiwa nga ha tsireledzo ya mupo wa zwiiwa zwine vharengi vha khou lila ngazwo.